NaiveNeuron/SloPal huggingface dataset:
Beblavý, Miroslav, poslanec NR SR (2018-12-04):
Ďakujem pekne. Pán kolega Budaj, v mnohom s vami súhlasím, ale vy naozaj ste reálne očakávali od vlády Roberta Fica, akúkoľvek reformu? Lebo ja si žiadnu skutočnú reformu, teda niečo, čo vyžaduje nejakú systémovú, hĺbkovú zmenu, ktorá aj chvíľu bolí, ale potom prinesie výsledky, ja si žiadnu nepamätám a priznám sa, ani som žiadnu neočakával. To je niečo, čo musia robiť iné vlády ako vlády Roberta Fica v tejto krajine. A k pani kolegyni Cigánikovej, ja si druhýkrát dnes dovolím nesúhlasiť, lebo ty si povedala, že načo sú nám takí analytici, keď sa nepoužíva ich práca. Ja by som sa spýtal, na čo sú nám takí ministri, ktorí nepoužívajú prácu tých analytikov, a odpoveď je, že na nič. Sú to ministri, ktorí nás stoja 50 mil. eur len na tom, že nevedia prísť s vlastným návrhom, keď odmietajú návrhy iných, ako dať peniaze od farmafiriem späť k pacientom. Sú to ministri, ktorí nerealizujú základné analytické odporúčania napriek tomu, že ich nedokážu nijak vecne protiargumentovať. Moja otázka je, a to skončím, načo sú nám takí ministri, a myslím si, že takto by sme sa mali na to pozerať. Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec Igor Choma.
Sulík, Richard, predseda NR SR (2011-07-01):
Pani poslankyňa Tomanová.
Figeľ, Ján, podpredseda NR SR (2013-06-04):
Ďalším rečníkom v rozprave je Alojz Hlina. Nech sa páči.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Drobný.
J. Burian, poslanec: (2006-12-06):
Hlasovanie o bode 4 je s odporúčaním gestorského výboru schváliť ho, ale boli pozmeňujúce návrhy, ktoré vylepšujú pozmeňujúci návrh.
Zemanová, Anna, poslankyňa NR SR (2020-07-14):
Ďakujem veľmi pekne za slovo. Pani kolegyňa Pleštinská, no presne tak, ako ste povedali, ste to správne zhodnotili. Odpoveď na vecnú otázku, kto je povinný sa starať. Každý je povinný sa starať a bez ohľadu na to, kde sa človek stará o svoje zviera, či to je, či to je v chatovej osade, či to je na nejakom hospodárskom dvore, každý jeden je povinný sa o svoje zverené zviera postarať a je potrebný, aby zabezpečil jeho starostlivosť, to znamená, prístup k strave, prístup k vode. Čo sa týka nejakého usmrcovania zvierat, tak o tom je presne, je veterinárny zákon, ktorý hovorí práve v tom § 22 presne, kedy môže byť zviera a za akých okolností usmrtené. Čo sa týka spoločenských zvierat, čo sa týka hospodárskych zvierat, tak, samozrejme, tam tie pravidlá práve sú nastavené, tiež zákonom jednoznačne povedané. Ostatným poslancom odporúčam, aby si prečítali návrh zákona, pretože zjavne ho nečítali, ale zrejme boli omámení nejakou vlastnou predstavou. Ďakujem pekne.
Jurinová, Erika, podpredsedníčka NR SR (2014-02-05):
S reakciou pán poslanec Hlina.
Ďuriš Nicholsonová, Lucia, podpredsedníčka NR SR (2018-05-11):
Ďakujem pekne, pán spravodajca. Otváram všeobecnú rozpravu. Písomne sa prihlásili dvaja páni poslanci. Pani poslankyňa Kuciaňová za klub SNS a pán poslanec Ondrej Dostál ako jednotlivec. Takže nech sa páči, pani poslankyňa Kuciaňová.
Jurinová, Erika, podpredsedníčka NR SR (2014-07-04):
Na vaše vystúpenie chce reagovať päť pánov poslancov. Uzatváram možnosť prihlásiť sa s faktickou poznámkou. Nech sa páči, pán poslanec a zároveň spravodajca Kamenický.
P. Hrušovský, podpredseda NR SR: (2002-02-12):
Páni poslanci, otváram rozpravu o tomto bode programu. Konštatujem, že som nedostal žiadne prihlášky do rozpravy, preto vyhlasujem rozpravu o tomto bode programu za skončenú. Prerušujem rokovanie o tomto bode. Ďakujem pánovi spravodajcovi. Pán minister, vy ešte zostaňte na mieste navrhovateľa. Teraz vystúpi pán poslanec Gašparovič, ktorého poveril gestorský výbor, aby bol spravodajcom k prerokúvanému bodu programu, ktorým je návrh na vyslovenie súhlasu Národnej rady Slovenskej republiky s Rímskym štatútom Medzinárodného trestného súdu . Nech sa páči, pán poslanec Gašparovič.
P. Paška, predseda NR SR: (2006-12-12):
Ako o prvom budeme hlasovať o návrhu na vyslovenie súhlasu Národnej rady Slovenskej republiky s Dohovorom o ochrane a podpore rozmanitosti kultúrnych prejavov (UNESCO) prijatým v Paríži 20. októbra 2005 . Ide o tlač 143. Poprosím pána poslanca Sergeja Chelemendika, aby uviedol návrh uznesenia.
Grendel, Gábor, podpredseda NR SR (2022-10-25):
Vyhlasujem rozpravu za skončenú. Chce zaujať záverečné stanovisko pán navrhovateľ? Nie. Pani spravodajkyňa takisto nie. Prerušujem rokovanie o tomto bode programu. Ďalším bodom je druhé čítanie o návrhu poslancov Kataríny Hatrákovej a Miloša Svrčeka na vydanie zákona, ktorým sa mení a dopĺňa zákon č. 251/2012 o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1111, správa výborov má tlač 1111a. Dávam teraz slovo pani poslankyni Kataríne Hatrákovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Kataríny Hatrákovej a Miloša Svrčeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1111.)
Laššáková Jana, podpredsedníčka NR SR (2013-05-30):
Ale je tu pán spravodajca, mal nejakú potrebu odísť, takže, ale počúvame, je tu. Nech sa páči.
Vons, Peter, poslanec NR SR (2021-12-10):
Ďakujem, pán podpredseda. Vážený pán po... Vážené kolegyne, kolegyne, vážený pán minister, predseda Národnej rady rozhodnutím č. 844 z 9. decembra 2021 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách, je to tlač 814, s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konania na svojej schôdzi, deväť... na... na svojej 90. schôdzi dňa 10. decembra 2021. Uznesením č. 268 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutoční na 51. schôdzi Národnej rady. Vážený pán predsedajúci, prosím, otvorte rozpravu.
Bugár, Béla, podpredseda NR SR (2010-10-15):
Na faktické poznámky chce reagovať pán poslanec Mikolaj, nech sa páči.
Bittó Cigániková, Jana, poslankyňa NR SR (2021-11-11):
Vážení kolegovia, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona k tlači 790. Predkladám informáciu k predloženému návrhu. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre hospodárske záležitosti, Výbor Národnej rady pre sociálne veci, Výbor Národnej rady pre obranu a bezpečnosť a Výbor Národnej rady pre zdravotníctvo. Za gestorský výbor navrhujem výbor pre zdravotníctvo s tým, že uvedené výbory predmetný návrh zákona prerokujú ihneď. Prosím, pán predsedajúci, otvorte všeobecnú rozpravu.
Klus, Martin, podpredseda NR SR (2019-11-28):
Ďakujem, pán minister. Chce k diskusii zaujať stanovisko spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. Z. Trestný zákon v znení neskorších predpisov . Návrh zákona má tlač 1726. Informácia výborov má tlač 1726a. Dávam slovo poslancovi Tiborovi Bernaťákovi, aby za skupinu poslancov návrh zákona odôvodnil. Nech sa páči.
Pellegrini, Peter, predseda NR SR (2015-05-20):
Ďakujem pekne, pán poslanec. Kolegyne, kolegovia, tak ako sme si odsúhlasili včera dopoludnia, pristúpime k prerokovaniu návrhu na voľbu poslancov za členov výborov Národnej rady. Materiál je pod tlačou 1554 a máte ho rozdaný. Poslanci, členovia poslaneckého klubu za Kresťanskodemokratické hnutie navrhujú zvoliť poslanca Pavla Abrhana za člena Osobitného kontrolného výboru na kontrolu činnosti Vojenského spravodajstva a pána poslanca Júliusa Brocku za člena výboru na preskúmavanie rozhodnutí Národného bezpečnostného úradu. Má niekto iné návrhy, ako tie, ktoré boli rozdané? Nie je k tomu žiadna pripomienka. Takže pristúpime k hlasovaniu. Dávam hlasovať o návrhu uznesenia, tlač 1554, tak ako je uvedené pred vami. Pán poslanec, keď skončíme procedúru hlasovania, udelím vám možnosť prihlásiť sa s procedurálnym návrhom. Prezentujme sa a hlasujme o návrhu na zmeny v zložení výborov z dôvodu zmien v zložení poslaneckého klubu Kresťanskodemokratického hnutia. (Hlasovanie o návrhu na voľbu členov výborov Národnej rady Slovenskej republiky , tlač 1554.) (Hlasovanie.) Prítomných 141 poslancov, za hlasovalo 138, zdržali sa 2, nehlasoval 1. Konštatujem, že sme zvolili poslancov za členov výborov Národnej rady Slovenskej republiky tak, ako bolo uvedené v tlači. Vážené kolegyne, kolegovia, teraz budeme hlasovať o návrhu poslancov, ktorí navrhujú, aby sa voľba predsedu Najvyššieho kontrolného úradu, tlač 1546, vykonala tajným hlasovaním. Prosím, prezentujme sa a hlasujme o tomto návrhu, aby voľba predsedu NKÚ prebehla tajne. (Hlasovanie o návrhu na tajnú voľbu predsedu Najvyššieho kontrolného úradu Slovenskej republiky , tlač 1546.) (Hlasovanie.) Prítomných 144 poslancov, za hlasovalo 83, proti bolo 58 poslancov, nehlasovali 3. Konštatujem, že Národná rada schválila tajné hlasovanie. Pristúpime teraz k tajnému hlasovaniu o uvedenom návrhu. Svoju voľbu vyjadríte tak, že na hlasovacom lístku pri každom mene a priezvisku uvedených kandidátov označíte tú alternatívu, za ktorú hlasujete: za, proti, alebo zdržiavam sa. Hlasovací lístok je neplatný, ak nie je voľba označená, alebo ak je hlasovací lístok menený alebo doplňovaný. Prosím teraz všetkých overovateľov, aby sa ujali svojej funkcie a súčasne ich prosím, aby hlasovali ako prví. Pristúpime k vykonaniu tajného hlasovania. Nech sa páči, dovtedy bude prerušené rokovanie Národnej rady Slovenskej republiky. S procedurálnym návrhom pán poslanec Hlina. Ale s procedurálnym návrhom, pán poslanec, áno?
Danko, Andrej, predseda NR SR (2019-11-26):
Poslanec Galek.
Grendel, Gábor, podpredseda NR SR (2023-02-09):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa má niekto záujem prihlásiť sa ústne do rozpravy. Nikto. Vyhlasujem rozpravu za skončenú. Pán navrhovateľ záverečné slovo nebude mať a pani spravodajkyňa...
Kavecká, Monika, poslankyňa NR SR (2023-05-18):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, v súlade s § 80 ods. 1 zákona o rokovacom poriadku som bola určená za spravodajcu k návrhu uvedeného zákona (tlač 1638). Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady pre zdravotníctvo, za gestorský výbor navrhujem výbor pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rady v prvom čítaní. Prosím, pán predseda, otvorte všeobecnú rozpravu.
Vančo, Branislav, poslanec NR SR (2024-01-18):
Ďakujem, pán predsedajúci. Ďakujem, pán kolega Krajčí, spomínali ste nálezy Ústavného súdu, a to je dôležité povedať, pretože o tom napríklad nehovorí dôvodová správa a nezdôvodňuje, alebo neargumentuje, že teda by malo ísť o mimoriadnu okolnosť, ako hovorí Ústavný súd, ktorá, ktorá naozaj musela vzniknúť náhle. Zákon, ktorý tu platí, alebo zákony, ktoré tu platia pomaly dvadsať rokov, naozaj nevznikli náhle, ale to, čo sledujeme, je vlastne situácia, kedy, samozrejme, všetci rešpektujeme, že nová vláda má právo meniť veci, ale v protiklade, alebo protiváhou je aj povinnosť tejto vlády dodržiavať pravidlá. A aj podľa toho, čo som povedal, čo hovorí nález Ústavného súdu, tieto pravidlá v rámci skráteného legislatívneho konania nie sú dodržané a vláda týmto návrhom tieto pravidlá porušuje. Na druhej strane aj vláda a možno aj celá spoločnosť dostávame takú lekciu z demokracie, kde vidíme, že naozaj pokiaľ vláda nedodržuje pravidlá, tak nie sme bezmocní a môžeme robiť naozaj veľa. Môžeme diskutovať v parlamente, aj keď to nikdy nenahradí, táto diskusia nikdy nenahradí medzirezortné pripomienkové konanie, ale môžu takisto aj ľudia protestovať a dávať najavo, že aj keď boli vo voľbách v menšine, tak vláda musí brať do úvahy to, akým spôsobom sú nastavené pravidlá, a musí ich dodržiavať.
Krajkovič, Mikuláš, poslanec NR SR (2017-09-13):
Ďakujem pekne za slovo, pán predsedajúci. Vážené pani poslankyne, páni poslanci, Národná rada Slovenskej republiky uznesením č. 700 z 15. júna 2017 pridelila návrh poslancov Národnej rady Slovenskej republiky Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, je to tlač 583, na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory Národnej rady Slovenskej republiky, ktorým bol poslanecký návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 243 zo 4. septembra 2017 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkou. Výbor Národnej rady Slovenskej republiky pre pôdohospodárstvo a životné prostredie uznesením č. 103 z 24. augusta 2017 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkou. Gestorský výbor odporúča hlasovať o bode spoločnej správy s návrhom gestorského výboru uvedený bod schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy alebo v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona Národnej rady odporúča Národnej rade Slovenskej republiky návrh poslancov Národnej rady Slovenskej republiky Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, schváliť s pripomienkou. Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Petra Antala, Gábora Gála, Jaroslava Bašku a Milana Panáčka na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 112 z 5. septembra 2017. V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu.
Solymos, László, poslanec NR SR (2011-09-13):
Ďakujem pekne. Vážený pán predsedajúci, vážení členovia vlády, pani poslankyne, páni poslanci, dočkal som sa, môžem vystúpiť. Pani Iveta Radičová, premiérka tejto vlády, dnes nebude odvolaná, to vieme všetci. Sedíme tu teda dnes trošku zbytočne, to tiež vieme všetci. Ale vyslovovať nedôveru premiérke alebo niektorému z členov vlády je výsostným právom parlamentu a najmä opozície. To tiež vieme všetci. Predseda opozičného SMER-u pán Fico nedávno v súvislosti s udalosťami, ktoré súvisia s dotáciou pre dostavbu areálu v Osrblí, povedal, že ešte nikdy v histórii Slovenska sa korupcia neocitla tak blízko osoby premiéra, premiérky. To sú silné slová a vyžadujú si otázku, na ktorú by som rád počul odpoveď. Pokiaľ viem, pani premiérka bola ministrom vnútra Danielom Lipšicom svojho času informovaná, že prebieha vyšetrovanie v súvislosti s Osrblím a je tam aj možnosť, že sa bude týkať jej poradcu. Pokiaľ viem, reakcia pani premiérky bola taká, že vyšetrovanie treba dotiahnuť do konca a podozrivé osoby zadržať. Pokiaľ viem, minister vnútra, dokonca aj vyšetrovateľ požiadali pani premiérku o absolútnu mlčanlivosť tak, aby bolo možné proces dotiahnuť do konca. Pokiaľ viem, pani premiérka to do bodky dodržala, a pokiaľ viem, podozrivé osoby dnes sedia vo vyšetrovacej väzbe, a pokiaľ viem, nikto v tomto štáte, vláde a vo vyšetrovacích orgánoch nikomu nebráni dotiahnuť tento proces do konca, ale viem aj to, že bývalá vláda sa takto nesprávala. Toto je kauza? Pýtam sa ktoréhokoľvek opozičného poslanca, ktorý sa podpísal pod návrh na vyslovenie nedôvery predsedníčke vlády, v čom je problém? V čom a ako sa mala premiérka zachovať inak? Pretože ja to neviem. Naopak, si myslím, že presne takto sa politici majú správať. A nie vždy sa tak správali. Spomeňme si na kauzy ako nástenkový tender, ako emisie, ako mýto, ako predražené diaľnice, keď nám tu pred nosom zmizli desiatky a stovky miliónov eur a nám tu behala korupcia priamo pred očami. Vláda, na čele ktorej stojí Iveta Radičová, má v programe zásadné reformy, ktoré sú pre túto krajinu absolútne nevyhnutné. Včera sme im venovali celý deň. Dokázali sme sa dohodnúť na zodpovednom rozpočte, na zdravotníckych zákonoch a aj sociálnych zákonoch. A to všetko v situácii, ktorá je naozaj extrémne ťažká. Slovensko má dnes vládu, ktorá je kompetentná a dostatočne sebavedomá na to, aby dokázala previesť krajinu cez zrejme najťažšie obdobie, aké ju od vzniku štátu postihlo. Nechce sa mi ani len pomyslieť na to, do akých problémov by túto krajinu v tejto situácii doviedla vláda bývalá. Mohol by som pokračovať vymenovaním rôznych káuz, ale považujem to za absolútne zbytočné. Zopakujem to však ešte raz, áno, opozícia má právo a dokonca aj povinnosť upozorňovať na vládne prešľapy a prípadne aj volať premiéra a ministrov na zodpovednosť. Dnes a v tom kontexte to však má jednu zásadnú chybičku krásy. Táto opozícia v tejto situácii a s takým zdôvodnením na to nemá minimálne morálne právo. Treba sa vedieť pozrieť čestne a priamo do zrkadla a dnešok je dôkazom, že nie každý z nás to dokáže. Ďakujem pekne. (Potlesk.)
Paška, Pavol, predseda NR SR (2012-10-23):
Ďakujem.
Bugár, Béla, podpredseda NR SR (2018-05-28):
Pán poslanec Kotleba.
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 141, za 126, 14 sa zdržali hlasovania, 1 nehlasoval. Konštatujem, že sme postúpili tento návrh zákona do druhého čítania. Nech sa páči.
Žitňanská, Jana, poslankyňa NR SR (2020-03-25):
Ďakujem pekne. Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní. Prosím, pán predsedajúci, dajte o tom hlasovať.
Hort, Milan, podpredseda NR SR (2012-02-03):
Pani poslankyňa Jana Vaľová je ďalej prihlásená do faktickej poznámky.
Jurinová, Erika, poslankyňa NR SR (2016-11-30):
Ďakujem pekne. Pán poslanec Číž, ja by som sa chcela spýtať teda, akým spôsobom je porušený riadny chod parlamentu, lebo na toto ste sa odvolávali hneď od začiatku svojho vystúpenia. Hovorili ste o tom v podstate, ako ste vďačný pánovi predsedovi Dankovi, že demaskoval problémy. Aké problémy demaskoval? Pravidelné obštrukcie sa tu dejú a chcete tomu zabrániť. Čím sa dejú tie obštrukcie? Tým, že chceme rokovať o aktuálnych témach? Toto sa vám zdá ako pravidelné obštrukcie, že to treba obmedziť? Hovorili ste o tom, že zneužíva opozícia svoje právo. Opäť, čím zneužívame svoje právo? Tým, že vy odsuniete priebeh schôdze, mimoriadnej schôdze o tri mesiace? My zneužívame svoje právo? Uvedomte si, že to právo zneužívate častokrát vy z pozície moci, z ničoho iného. Častokrát ide naozaj o reakcie na aktuálne témy, ktoré opäť spôsobujú vaši nominanti, vaši ľudia. Pán Číž, zaujímalo by ma, kto bude posudzovať, lebo vy sa ako vždy pasujete do toho, ktorý stále hovoríte, my rozprávame o somarinách a o nepodstatných veciach. Kto bude, prosím vás, posudzovať to, či sme oprávnení o tom alebo o niečom inom rozprávať v rámci rozpravy? Predsa my si pripravujeme príspevky na základe prerokúvanej veci a ak vnímame ako dôležité povedať možno aj niečo z nejakých káuz, tak to povieme. Zaujíma ma, kto bude teda posudzovať, ako sme oprávnení a o čom rozprávať. Vy tu naozaj ste tí, ktorí nastoľujete témy, a my sme tí, ktorí reagujeme na to, čo vy a vaši nominanti spôsobujú. Opäť veľmi rád používate televízory. Vždy každú situáciu pripomeniete, ale teraz ste toto, televízory ste dali pre každého, pre každého obmedzujete, nie jednorazovo, ale na celý čas rokovaní.
Choma, Igor, poslanec NR SR (2011-12-08):
Ďakujem pekne. Pán podpredseda, kolegyne, kolegovia, ja len veľmi krátko chcem zdôrazniť to, čo bolo povedané aj mojimi predrečníkmi, pretože vykonať komplexný audit a teda inventarizáciu kompetencie alebo z pohľadu kompetencií a ich financovania, je naozaj dnes už nevyhnutné. Ja sa s tým stretávam veľmi často na rôznych stretnutiach so starostami, s primátormi, na pôde ZMOS-u a chcem len zdôrazniť, že táto požiadavka nevychádza len zo strán opozičných alebo koaličných. Musím povedať, že je to úplne všeobecný názor starostov a primátorov, ale najmä starostov, ktorí majú už dnes veľmi zásadné problémy s vykonávaním kompetencií, pretože na ne nemajú jednoducho peniaze. Chcem vás požiadať, naozaj všetkých, o to, aby ste zvážili tento moment, pretože je nesmierne dôležitý pre ďalší výkon samospráv alebo kompetencií samosprávami do budúcnosti a za posledných desať rokov, tak ako bolo povedané, naozaj radikálnym množstvom pribudlo kompetencií samosprávam ako takým. Tak ako bolo povedané, vždy to boli nejaké dopady zákonov, či už o sociálnych službách, pedagogických zamestnancov v školách, telovýchova, šport, knižnice, ja neviem, je toho naozaj veľa. Okrem toho samosprávy musia nejakým spôsobom zabezpečovať aj kultúru, civilnú ochranu, požiarnu ochranu a množstvo, množstvo ďalších. Tých kompetencií, kompetencií je na tisíce. Dnes už naozaj na tisíce. A treba povedať, že financovanie z pohľadu štátu, kde sa jedná o prenesené kompetencie, naozaj nie je dostačujúce. Myslím si, že aj na tvoju poznámku, pán poslanec Somogyi, nie je dôležité teraz, ktorá vláda k tomu pristúpi, či ešte táto alebo tá budúca, v každom prípade je to nevyhnutné vykonať a, vážené kolegyne, kolegovia, chcem vás požiadať o podporu tohto návrhu zákona. Ďakujem veľmi pekne.
P. Hrušovský, predseda NR SR: (2002-11-06):
Pristúpime k rokovaniu o ďalšom návrhu, ktorého predkladateľom je pán minister Kaník, vládneho návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov, ktorý prerokúvame ako tlač 66. Prosím, aby z poverenia vlády Slovenskej republiky návrh zákona uviedol a odôvodnil pán minister Kaník. Nech sa páči, pán minister, máte slovo.
Halúz, Milan, poslanec NR SR (2014-12-02):
Ďakujem, pán predseda. Prosím, dajte hlasovať o návrhu uznesenia tak, ako bolo predložené a máte ho aj v materiáli v správe k tomuto bodu.
Kažimír, Peter, podpredseda vlády a minister financií SR (2012-11-29):
Urážate ma, keď sa pozeráte mi do očí, a nie na...
Grendel, Gábor, podpredseda NR SR (2021-09-21):
Prezentujme sa a hlasujme o skrátení lehoty. (Hlasovanie.) Prítomných 121 poslancov, za 86, proti 19, zdržalo sa 14 kolegov, nehlasovali 2. Konštatujem, že sme rozhodli o skrátení lehoty.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Ďakujem pekne, pán poslanec. Odpoveď pána premiéra si dovolím prečítať. „Dlhodobo presadzujem obsadzovanie pozícií na základe odbornosti a cez výberové konania, preto na dve pozície členov predstavenstva v národnej lotériovej spoločnosti TIPOS boli vyhlásené transparentné výberové konania, tie aktuálne zastávajú Erik Ňarjaš a Daniel Živica. Prihlasovanie uchádzačov bolo uzatvorené a budú nasledovať vypočutia kandidátov na obsadenie týchto dvoch pozícií.“ Ďakujem pekne.
Doležal, Andrej, minister dopravy a výstavby SR (2020-11-04):
Vážený pán predsedajúci, vážená pani poslankyňa, vážení páni poslanci, dovoľte, aby som uviedol materiál, vládny návrh zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 20/2020 Z. z. Ide o to, že s účinnosťou od 13. marca 2020 boli zásadným spôsobom obmedzené civilné lety s destináciou Slovensko a letiskové spoločnosti tak prišli o značnú časť svojich príjmov. S cieľom zabezpečiť čiastočnú kompenzáciu pre letiskové spoločnosti predložený návrh zákona predstavuje právny základ, ktorý umožní Ministerstvu dopravy a výstavby Slovenskej republiky najneskôr do 31. decembra ´21 poskytnúť príspevok v civilnom letectve zo svojej rozpočtovej kapitoly. Ten zákon alebo ten systém je postavený tak, že letiskové spoločnosti budú môcť požiadať až o 85 % tzv. oprávnených nákladov. Tieto náklady nebudú, alebo tie oprávnené náklady sú všetky tie náklady, ktoré sa nekrížia, resp. neboli vyplatené inou dotačnou schémou alebo schémou pomoci napr. zo strany rezortu ministerstva dopravy alebo cez kurzarbeit ministerstva práce a sociálnych vecí. Čiže oprávnené sú len tie, na ktoré neboli poskytnuté iné dotácie. Dovoľujem si vás týmto požiadať o podporu pri prerokovávaní predloženého vládneho návrhu zákona a o jeho schválenie v druhom čítaní. Ďakujem.
Laššáková, Jana, podpredsedníčka NR SR (2014-09-11):
Pani poslankyňa Žitňanská tu nie je. Dávam možnosť prihlásiť sa do rozpravy ústne. Do rozpravy ústne sa hlásia páni poslanci Poliačik, Kadúc a Hrušovský. Dobre, stlačte trojku. Stlač trojku, prosím ťa. (Reakcia z pléna.) Aha, nie (reakcia z pléna), trojka je faktická, nie ten, to veľké. Dobre. A pán poslanec Hrušovský. Končím možnosť prihlásiť sa do rozpravy ústne. Nech sa páči, pán poslanec Poliačik.
Figeľ, Ján, podpredseda NR SR (2013-06-28):
Ďakujem pekne. Nemám žiadnu písomnú prihlášku. A ústne zrejme... Má ešte niekto záujem? – som sa teda ešte nespýtal, rovno dal slovo pánovi Zajacovi. Nie je tomu tak. Takže vyhlasujem týmto všeobecnú rozpravu za skončenú. Pán navrhovateľ, asi nechcete na seba už nič dodať? Pán spravodajca? Ďakujem. Prerušujem rokovanie o tomto bode programu. Teraz nasleduje čítanie o návrhu skupiny poslancov Národnej rady Slovenskej republiky Igora Matoviča, Eriky Jurinovej, Richarda Vašečku a ďalších na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Tento návrh zákona má tlač 561. Návrh na jeho pridelenie na prerokovanie vo výboroch je v rozhodnutí č. 538. Dávam teraz slovo poslancovi pánovi Igorovi Matovičovi. Nech sa páči.
B. Bugár, podpredseda NR SR: (2001-11-29):
Nech sa páči, môžete odpovedať.
Hanuliaková, Jana, poslankyňa NR SR (2024-01-16):
Ďakujem za slovo. Kolegyňa, veľmi presne si zhrnula chyby, ktoré robí táto vládna koalícia, a treba povedať, že je to čistý chaos a pre... predchádzajúcej vláde vyčítali, že aký chaos je v krajine, tak ja teraz naozaj neviem, kde je tá ich kultúra a tá ich profesionalita, ktorou sa hrdili aj v predvolebnej kampani a o ktorej hovoril aj pán predseda Pellegrini tu v Národnej rade a ja tu teda naozaj nevidím nič, ako spomenula aj moja kolegyňa Kleinert, žiadnu odbornosť, žiadnu kultúru zo strany vládnej koalície. A my sa vás to teda aj trošku snažíme naučiť, ale teda musím povedať, že je to s vami veľmi ťažké.
Paška, Pavol, predseda NR SR (2013-01-31):
(Hlasovanie) 139 prítomných, 80 za, 59 sa zdržalo. Konštatujem, že sme schválili vládny návrh zákona o integrovanej prevencii a kontrole znečisťovania životného prostredia. Dámy a páni, to bol jediný prerokovaný bod. Ešte predtým, ako budeme pokračovať v prerušenej rozprave, chcem vám navrhnúť alebo predložiť dva návrhy na úpravu programu 14. schôdze. Chcem vás požiadať o súhlas so zaradením bodov 23 a 24, sú to zákony č. 139 o omamných látkach a zákon č. 578 o poskytovateľoch zdravotnej starostlivosti, ktoré bude predkladať pani ministerka zdravotníctva Zuzana Zvolenská na utorok budúci týždeň od 9.00 hodiny. To znamená 23 a 24 zaradiť fixný termín budúci utorok od 9.00 hodiny. (Reakcia z pléna.) Ešte prepáčte. (Reakcia z pléna.) Pardon. Dobre, tak po prerokovaní, ospravedlňujem sa. Takže po prerokovaní termínovaných bodov, to znamená, bodoch 17 až 21, ktoré predkladá pán minister spravodlivosti, by sme pokračovali potom dvoma bodmi, ktoré som uviedol, a to sú dva body, ktoré bude predkladať pani ministerka zdravotníctva. Je súhlas? (Súhlasná reakcia pléna.) Ďakujem pekne a ešte jeden návrh. Vzhľadom na to, ako prebieha rozprava, chcem dať návrh, aby sme zajtra rokovali do 15. hodiny bez hlasovania. A hlasovať o prerokovaných bodoch budeme až v utorok o 11. hodine a o 17. hodine, tak ako máme schválené. Je súhlas? (Súhlasná reakcia pléna.) Dobre, ďakujem pekne. Vyhlasujem krátku prestávku do 17.20 hodiny a budeme pokračovať v prerušenej rozprave. (Prestávka.) (Po prestávke.)
Blanár, Juraj, podpredseda NR SR (2021-12-02):
Pani poslankyňa Kozelová, nech sa páči.
Blaha, Ľuboš, poslanec NR SR (2017-12-06):
Takisto by som sa chcel poďakovať Mirovi Čížovi za to, že sa snaží vrátiť debatu do hodnotovej roviny. A dnešnú schôdzu by som naozaj označil príslovím: „Ako sa z hory volá, tak sa z nej aj ozýva.“ A páni kolegovia z opozície si budú musieť zvyknúť, že pokiaľ budú na nás útočiť spôsobom, ako to robí pán Matovič a ďalší, ktorí namiesto hodnotovej diskusie chcú vyvolávať iba vášne, tak budeme reagovať potom takisto veľmi tvrdo. Už skončili časy, kedy vám to len tak necháme, aby to prešlo. Budeme tĺcť naspäť a toto bol dnešný signál, ja som veľmi rád, že to vyšlo, že opozícia bola možno zaskočená, ale bola hlavne riadne preplieskaná. A je to dobré nie preto, že by som si želal takúto diskusiu, ja súhlasím s Mirom Čížom, že tie hodnotové debaty sú ďaleko dôležitejšie, ale nenecháme sa otĺkať. Nenecháme otĺkať sociálnodemokratické, kresťanskodemokratické strany, štandardné strany programové ľuďmi, ktorí si pomýlili politiku s marketingom. A keď už hovoríme o opozícii, ktorá v sebe zahŕňa strany zväčša krajne pravicové, či už je to strana Sloboda a Solidarita, ktorá podľa všetkých európskych kritérií spĺňa definíciu krajnej pravice, či už je to strana OĽANO, ktorá naozaj sa vymyká akýmkoľvek politologickým definíciám a je to zhluk skôr populistických politikov, alebo hovoríme o dvoch extréme pravicových stranách SMER RODINA a ĽSNS, stále sa bavíme o alternatíve, ktorá je na Slovensku naozaj krajne neprijateľná. Krajná pravica tu už vládla v 30. rokoch a skončilo to koncentračnými tábormi. Ja nič takéto nechcem. Ale poďme sa rozprávať hodnotovo, to znamená, aké sú vaše vízie, aké sú vaše polices, aké sú vaše nápady z hľadiska spravovania štátu. Ale pokiaľ budete chcieť útočiť a budete tu naozaj kydať na nás špinu, tak verte tomu, že to už nikdy viac neostane bez odozvy. Ďakujem.
Antal, Peter, poslanec NR SR (2017-10-18):
Dajte, prosím, hlasovať o bode 14.
Gröhling, Branislav, poslanec NR SR (2016-09-14):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 211). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, asi by ste mali otvoriť rozpravu, ale bude rozprávať ďalší navrhovateľ.
Huba, Mikuláš, poslanec NR SR (2015-03-12):
Ďakujem pekne za slovo. Na podporu návrhu, ktorý tu predniesol pán kolega Mičovský, by som si dovolil uviesť jednu osobnú skúsenosť. V roku 2000 som mal tú unikátnu možnosť pôsobiť ako hosťujúci profesor a vedecký pracovník na College of the Atlantic v štáte Maine na atlantickom pobreží Spojených štátov. Táto skvelá pedagogicko-výskumná inštitúcia, jedna z najlepších svojho druhu, možno povedať na svete, sídli na okraji mondénneho kúpeľného mesta Bar Harbor, v ktorom sa najmä počas letnej sezóny premelú naozaj státisíce návštevníkov a títo hojne využívajú okrem iného aj tu spomínané PET fľaše. A keďže ani Američania, aj keď sú poriadnejší v priemere ako my, nie sú žiadni anjeli, tak tie PET fľaše aj zahadzujú. No a toto je jedna strana mince. Tá druhá je tá, že ani na pobreží spomínaného Atlantického oceána, ktorý obmýva tieto skvelé kúpele, ani v miestnych parkoch, ani v priľahlých lesoch som nikdy žiadnu pohodenú PET fľašu nevidel. Keďže som denne navštevoval miestnu samoobsluhu, všimol som si, že na jej priečelí je inštalovaný jednoduchý pákový automat. Hodíte PET fľašu, potiahnutím páky ju zlisujete a ten vám vydá 5 centov. Keďže aj v tomto meste sa nachádzalo dosť odkázaných ľudí, tak si takýmto spôsobom ľahko zarobili na lacný obed. Je to vynikajúca ukážka win-win stratégie v praxi a myslím si, že náklady na takéto zariadenia by boli naozaj minimálne a mnohonásobne by ich vyvážil ten efekt.
P. Paška, predseda NR SR: (2008-04-08):
(Hlasovanie. Predsedajúci neoznámil výsledok hlasovania. Výsledok hlasovania: 71 prítomných.) Je mi ľúto, budeme pokračovať v rozprave, nie sme uznášaniaschopní. Dámy a páni, buďte takí láskaví a dodržujte zákon o rokovacom poriadku. Zistil som  pri hlasovaní, že Národná rada nie je uznášaniaschopná. V zmysle § 23 ods. 6 by som mal vyhlásiť 15-minútovú prestávku, tak vyhlasujem 15-minútovú prestávku. (Prerušenie rokovania o 11.30 hodine.) (Pokračovanie rokovania o 11.38 hodine.)
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 127 poslancov, za 16, proti 35, zdržalo sa 75, 1 nehlasoval. Konštatujem, že Národná rada sa uzniesla, že tento návrh zákona, že o tomto návrhu zákona nebude pokračovať v rokovaní. Pristúpime k hlasovaniu v prvom čítaní o návrhu poslancov Kotlebu, Beluského, Schlosára, Medveckého na vydanie zákona, ktorým sa mení a dopĺňa zákon č. 120/1993 Z. z. o z platných pomeroch niektorých ústavných činiteľov (tlač 903), bod 63 schváleného programu. Opäť dávam slovo poslancovi Jozefovi Hlinkovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského, Rastislava Schlosára a Andreja Medveckého na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov , tlač 903.)
P. Paška, predseda NR SR: (2007-10-18):
(Hlasovanie.) 136 prítomných, 108 za, 13 proti, 9 sa zdržalo, 6 nehlasovali. Konštatujem, že sme pridelili návrh zákona výborom a určili lehoty na prerokovanie. Teraz pán poslanec Zvonár bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 218/2007 Z. z. o zákaze biologických zbraní a o zmene a doplnení niektorých zákonov a o doplnení zákona č. 330/2007 Z. z.. o registri trestov , tlač 426.
Danko, Andrej, predseda NR SR (2018-09-13):
Ďakujem. Prerušujem rokovanie Národnej rady. Tri faktické a budeme pokračovať poobede. (Prerušenie rokovania o 12.05 hodine.) (Pokračovanie rokovania o 14.00 hodine.)
Farkašovský, Karol, poslanec NR SR (2018-06-14):
Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde. Národná rada Slovenskej republiky uznesením č. 1161 z 15. mája 2018 pridelila vládny návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, na prerokovanie ústavnoprávnemu výboru, výboru pre financie a rozpočet a Výboru Národnej rady Slovenskej republiky pre kultúru a médiá. Uvedené výbory predmetný návrh zákona prerokovali v stanovenom termíne. Poslanci Národnej rady Slovenskej republiky, ktorí nie sú členmi výborov, ktorým bol tento návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Gestorský výbor na základe stanovísk výborov, vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky uvedený návrh zákona, tlač 947, v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne o bodoch 1 až 13 s odporúčaním schváliť. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre kultúru a médiá č. 122 12. júna 2018. Gestorský výbor ma určil za spoločného spravodajcu výborov a poveril ma, aby som predniesol spoločnú správu o výsledku prerokovania predmetného návrhu zákona na schôdzi Národnej rady Slovenskej republiky. Pán predsedajúci, ďakujem, skončil som. Otvorte, prosím, rozpravu.
Šimečka, Michal, podpredseda NR SR (2023-12-20):
Ďakujem pekne. Pán poslanec Dvořák.
Pčolinský, Peter, podpredseda NR SR (2023-03-21):
Pán poslanec Viskupič.
Paška, Pavol, predseda NR SR (2014-09-10):
Pán poslanec Galko.
Hrnčiar, Andrej, podpredseda NR SR (2017-09-05):
Takže jedna faktická poznámka na vystúpenie pána poslanca. Nech sa páči, pán poslanec Heger.
A. Belousovová, podpredsedníčka NR SR: (2008-02-15):
Otváram rozpravu. Do rozpravy som nedostala žiadnu písomnú prihlášku, preto sa pýtam, či sa chce niekto prihlásiť do rozpravy ústne. Ústne sa do rozpravy prihlásil pán poslanec Lipšic. Uzatváram možnosť podania ústnych prihlášok do rozpravy. A slovo má pán poslanec Lipšic, nech sa páči.
M. Číž, podpredseda NR SR: (2008-09-17):
Otváram rozpravu k tomuto bodu programu. A pýtam sa, keďže písomne sa nikto neprihlásil, či sa niekto chce prihlásiť ústne k tomuto bodu. Neregistrujem nikoho s prihláškou. Nikto sa nehlási do rozpravy. Ďakujem pekne. Vyhlasujem rozpravu za skončenú. Ďakujem navrhovateľovi, pánovi predsedovi. A prerušujem rokovanie o tomto bode programu. Vážené kolegyne, kolegovia, nasleduje druhé čítanie o vládnom návrhu zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov a o doplnení zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona má tlač parlamentnú 637 a informácia z výborov je pod číslom 637a. Pán minister obrany Jaroslav Baška, máte slovo, uveďte vládny návrh zákona.
M. Hort, podpredseda NR SR: (2009-02-06):
A preto budeme pokračovať ďalším schváleným bodom programu, ktorým je návrh poslanca Národnej rady Slovenskej republiky Pavla Freša na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Tento návrh zákona máte ako parlamentnú tlač 917 a návrh na jeho pridelenie na prerokovanie výborom je v rozhodnutí č. 934. Dávam teraz slovo pánovi poslancovi Pavlovi Frešovi, aby návrh zákona uviedol. Pán poslanec, je tu priestor pre vás, nech sa páči.
P. Hrušovský, predseda NR SR: (2005-05-24):
(Hlasovanie.) 132 prítomných, 132 za návrh. Návrh sme schválili. Otváram rozpravu v treťom čítaní o tomto bode programu. Konštatujem, že vystúpiť v rozprave nechce nikto z prítomných pánov poslancov, preto ju vyhlasujem za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi návrhmi s odporúčaním gestorského výboru... V. Horák, poslanec: Schváliť ho.
Sulík, Richard, predseda NR SR (2011-07-06):
Pán poslanec Jahnátek.
Bugár, Béla, podpredseda NR SR (2018-02-06):
Nech sa páči, ešte s reakciou pán poslanec Pčolinský.
Baránik, Alojz, poslanec NR SR (2017-12-13):
A veselé Vianoce aj vám, pán podpredseda.
Hrnčiar, Andrej, podpredseda NR SR (2018-06-13):
Reakcia na faktickú poznámku – pani poslankyňa Zemanová.
Laurenčík, Milan, podpredseda NR SR (2021-11-30):
Na faktické poznámky bude teraz reagovať pán poslanec Marián Viskupič.
M. Belásová, poslankyňa: (2008-09-10):
Návrh zákona bol doručený všetkým poslancom Národnej rady Slovenskej republiky ako parlamentná tlač 748. Predseda Národnej rady Slovenskej republiky zaradil vládny návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 767 z 26. augusta 2008 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. V návrhu zákona sa rieši problematika vyplývajúca z prechodu na novú menu euro. Súčasne s týmto návrhom na úpravu sa navrhuje upraviť niektoré ustanovenia, ktoré prispejú k zefektívneniu využitia verejných zdrojov poskytovaných na rozvoj bývania. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky, v súlade s návrhom predsedu Národnej rady Slovenskej republiky uvedenom v citovanom rozhodnutí odporúčam Národnej rade Slovenskej republiky prideliť návrh zákona v druhom čítaní na prerokovanie, a to Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Pán predsedajúci, ďakujem, skončila som svoju spravodajskú informáciu a prosím, otvorte rozpravu k tomuto návrhu zákona.
Kollár, Boris, predseda NR SR (2020-06-03):
Ďakujem. Pýtam sa, či sa chce niekto prihlásiť do rozpravy ústne. Ak nie, končím možnosť prihlásiť sa do tejto rozpravy ústne. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
B. Bugár, podpredseda NR SR: (2004-09-07):
D. Dubovská, poslankyňa: Ďakujem, pán predsedajúci, za slovo. Chcem vyjadriť svoj súhlas s tým, čo povedala moja predrečníčka. Pri všetkej úcte voči predkladateľovi a jeho rezortu naozaj aj mne sa zdá, že práve predkladaný materiál nielenže vychádza z, ale je takým trošku prekladovým kompilátom nejakého anglosaského, teda anglo-amerického systému, a teda práva. Myslím si, že je opäť ako väčšina niektorých vecí, ktoré ste nám predkladali, jedným z tých, ktoré sú príliš nadčasové a nie je možné adaptovať na naše pomery. Mám pocit, že zo sudcov chceme robiť ekonómov, ktorí sa majú vyznať v súvahách a v ďalších odborných veciach, ktoré im dodnes neboli veľmi blízke, a preto si myslím, že skôr tento zákon by mal byť stiahnutý na prepracovanie. Ďakujem.
P. Hrušovský, predseda NR SR: (2005-09-22):
(Hlasovanie.) 130 prítomných, 113 za, 16 sa zdržalo, 1 nehlasoval. Návrh sme schválili. Nech sa páči ďalší návrh. J. Drgonec, poslanec: Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom Národnej rady Slovenskej republiky: ústavnoprávnemu výboru a výboru pre nezlučiteľnosť funkcií. Ďalej aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
Pavelka, Radoslav, poslanec NR SR (2019-11-27):
Ďakujem pekne, ja by som sa chcel najprv spýtať pána Mihála, že koľko majú tie organizácie, ktoré ste spomínali, hokej, fotbalový, že koľko vlastne majú členov, lebo videl som tu zo strany predkladateľa nejaké také, že, že moc tých členov asi nie je, takže úplne orientačne, nevyznám sa v tom, tak sa pýtam, že aká tam je sila. Druhá vec je, že vidíme na tomto zákone to, že bol prijatý predtým zákon, že sú zamestnanci, ale zase neplatili sa za nich odvody, čo tiež nie je vlastne dobre, bola tam urobená nejaká výnimka, ktorá určite tým hráčom, zamestnancom nepraje, a nie je to dobré, je to ďalší dôkaz, že akékoľvek výnimky, ktoré sa robia, ktoré sa dávajú určitej skupine zamestnancov, nie sú dobré a vedú k chaosu a vedú k tomu, že niekto je spokojný, niekto nie, a pokiaľ sú v postavení zamestnancov, tak určite by mali mať také isté postavenie ako iní, a nie dávať výnimky na neplatenie odvodov. Viem, že to pre tie športové kluby je drahšie, je mi to jasné, ale jednoducho keď sa ten zákon robil, tak sa na to malo asi myslieť. A tretia vec je, pán Mihál spomínal, že niektoré zväzy s tým súhlasia, druhé nie, jedny..., a v podstate všetci vychádzajú z nejakého spoločného základu, to znamená, že ani samotné tie, táto športová obec v tom nemá jasno zrejme, že čo je dobré, čo nie je dobré, keď niektoré organizácie sú za, niektoré sú proti. A musím súhlasiť s tým, že keď je to takto, asi by ten zákon mal byť robený poriadne, riadne, nie takto narýchlo, mal by prejsť normálnym pripomienkovým konaním a možno by sa o tom mala otvoriť normálna diskusia, kde by boli zúčastnené všetky tieto organizácie veľké, aby sa to vzájomne vydiskutovalo, vyriešilo a aby to bolo na prospech tých športovcov. Ďakujem pekne.